โทรีเซนไทยฯขายหุ้นกู้4พันล้านหมดเกลี้ยง
โทรีเซนไทย เอเยนต์ซีส์ขายหุ้นกู้ 2 ชุด 4พันล้านบาทให้นักลงทุนเฉพาะกลุ่ม
12 ก.ค. 2553

โทรีเซนไทย เอเยนต์ซีส์ขายหุ้นกู้ 2 ชุด 4พันล้านบาทให้นักลงทุนเฉพาะกลุ่ม
บริษัท โทรีเซนไทย เอเยนต์ซีส์ (TTA) ได้ออกและเสนอขายหุ้นกู้ จำนวน 2 ชุดๆละ2,000 ล้านบาทให้กับนักลงทุนเฉพาะกลุ่มเสร็จเรียบร้อยตั้งแต่วันที่ 9 ก.ค.ที่ผ่านมา  โดยชุดแรกครบกำหนดไถ่ถอนปี  2558 กำหนดอัตราดอกเบี้ย 3.60%ต่อปี ส่วนชุดที่ 2 อัตราดอกเบี้ย 3.82%ครบกำหนดไถ่ถอนปี 2560    กำหนดชำระดอกเบี้ยทุก 3 เดือนตลอดอายุหุ้นกู้ และชำระคืนเงินต้นเมื่อครบ กำหนดไถ่ถอน
ส่วนวัตถุประสงค์ของการระดมทุนครั้งนี้ เพื่อชำระคืนหนี้เงินกู้ธนาคารพาณิชย์ และเพื่อใช้เป็นเงินทุนหมุนเวียน โดยมีธนาคารไทยพาณิชย์เป็นผู้จัดการการจัดจำหน่าย